cyanic-selkie/wikianc huggingface dataset:
বাংলাদেশ পুলিশ
র‌্যাপিড অ্যাকশন ব্যাটেলিয়ান (র‌্যাব)
র‍্যাব বাংলাদেশের অভ্যন্তরীণ সন্ত্রাস দমনের উদ্দেশ্যে গঠিত চৌকস বাহিনী। পুলিশ সদর দপ্তরের অধীনে পরিচালিত এই আইন-শৃঙ্খলা রক্ষাকারী বাহিনী ২০০৪ সালের ২৬ মার্চ গঠিত হয় এবং একই বছরের ১৪ এপ্রিল (পহেলা বৈশাখ) তাদের কার্যক্রম শুরু করে। বাংলাদেশ পুলিশের পাশাপাশি বাংলাদেশের সেনা, নৌ, বিমান বাহিনী, আনসার ও সিভিল প্রশাসনের সদস্যদের নিয়ে র‌্যাব গঠিত হয়। ইন্সপেক্টর জেনারেল অব পুলিশের নিয়ন্ত্রণে মহাপরিচালক র‌্যাব এই বাহিনী পরিচালনা করেন। র‌্যাবের অন্যতম সাফল্য হল জঙ্গি দমন বিশেষত জামায়াতুল মুজাহিদিন(জেএমবি) রাষ্ট্রের জন্য হুমকি হয়ে উঠার আগেই র‌্যাব তাদের সমস্ত নেটওয়ার্ক ধ্বংশ করে দেয়।
রেলওয়ে পুলিশ (GRP)
রেলওয়ে পুলিশ বাংলাদেশ রেলওয়ের সীমানায় আইন প্রয়োগকারী সংস্থা হিসাবে কাজ করে। তারা রেল স্টেশনের প্ল্যাটফর্মের শৃঙ্খলা রক্ষা, ট্রেন ভ্রমণরত যাত্রীদের সুরক্ষিত রাখার দায়িত্ব পালন করে। রেল দুর্ঘটনার ঘটনা ঘটলে তারা এর বিহিত ব্যবস্থা গ্রহণ করে। রেলওয়ে পুলিশ রেঞ্জের প্রধান হলেন একজন ডেপুটি ইন্সপেক্টর জেনারেল (রেলওয়ে পুলিশ) পদমর্যাদার পুলিশ কর্মকর্তা। রেলওয়ে পুলিশ রেঞ্জের অধীনে দুইটি রেল জেলা আছে, এর একটি হল সৈয়দপুর অন্যটি চট্টগ্রাম। একজন রেলওয়ে পুলিশ একটি সুপারিনটেনডেন্ট(SRP) রেল জেলা পুলিশের সকলপ্রকার প্রশাসনিক কর্মকাণ্ড পরিচালিত হয়।
শিল্পাঞ্চল পুলিশ
শ্রম আইন, ২০০৬ বাস্তবায়নে এবং শিল্প এলাকায় অশান্তি প্রতিরোধ কল্পে আইনশৃঙ্খলা রক্ষা ও গোয়েন্দা তথ্য সংগ্রহ পূর্বক সম্ভাব্য শ্রম অসন্তোষ মোকাবেলার উদ্দেশ্যে ২০১০ সালের ৩১ শে অক্টোবর শিল্প পুলিশ যাত্রা শুরু করে। বর্তমানে এই ইউনিটের সদস্য সংখ্যা ২৯৯০ জন।
ইন্ডাস্ট্রিয়াল পুলিশের চার কার্য অঞ্চল-
পুলিশ অভ্যন্তরীণ ওভারসাইট (PIO)
সারাদেশে কর্মরত পুলিশ কর্মকর্তাদের কার্যক্রম নজরদারী করতে ও তাদের উপর গোয়েন্দা কার্যক্রম পরিচালনা করতে পুলিশ অভ্যন্তরীন ওভারসাইট নামে একটি বিশেষায়িত বিভাগ কাজ করে। ২০০৭ সালে এই বিভাগটি প্রতিষ্ঠিত হয়। সদর দপ্তরের একজন সহকারী মহা পুলিশ পরিদর্শক এই বিভাগের প্রধান এবং তিনি সরাসরি মহা পুলিশ পরিদর্শকের নিকট রিপোর্ট দাখিল করেন। বাংলাদেশের প্রত্যেকটি পুলিশ ইউনিট পিআইও এর সরাসরি নজরদারির আওতাধীন। পিআইওর এজেন্টরা পুলিশ হেডকোয়ার্টারের পিআইওর ইউনিট এর সরাসরি তত্বাবধানে সারাদেশে কার্যক্রম পরিচালনা করেন।
প্রশিক্ষণ প্রতিষ্ঠান
বাংলাদেশ পুলিশ একাডেমী, সারদা, চারঘাট
দেশের একমাত্র পুলিশ একাডেমী চারঘাট উপজেলা সদর দপ্তর থেকে এক মাইল দূরে পদ্মার পাড়ে এক মনোমুগ্ধকর পরিবেশে সরদহতে অবস্থিত। তৎকালীন ব্রিটিশ ভারতে মেজর এইচ. চ্যমেই নামে একজন সামরিক অফিসার এই একাডেমীর প্রথম অধ্যক্ষ ছিলেন। তিনি একাডেমীর স্থান অনুসন্ধানের জন্য পদ্মা নদী দিয়ে স্টিমারে যাবার সময় চারঘাটে স্টিমার থামান। এখানকার পারিপার্শ্বিক মনোরম পরিবেশে বিশেষ করে বিশাল আম বাগান, সু-উচ্চ বড় বড় কড়ই গাছ ও প্রমত্তা পদ্মার বিশালতা দেখে তিনি মুগ্ধ হন। এরপর ফিরে গিয়েই তিনি এখানে পুলিশ একাডেমীর স্থান নির্ধারণের জন্য ব্রিটিশ সরকারের কাছে প্রস্তাব পেশ করেন। ব্রিটিশ সরকার তার সুপারিশ গ্রহণ করেন এবং ১৯১২ সালের জুলাই মাসে সারদাতে পুলিশ একাডেমী উদ্ধোধন করা হয়। বর্তমানে এই পুলিশ একাডেমী দেশের পুলিশ প্রশাসনকে গতিশীল ও সচল রাখার জন্য সমসাময়িক ধ্যান ধারনায় বিভিন্ন ধরনের প্রশিক্ষণের ব্যবস্থা করে থাকেন। এর আয়তন ১৪২.৬৬ একর। বর্তমানে আরও ১০০একর জমি অধিকরণ এর কাজ চলছে।
পুলিশ স্টাফ কলেজ ২০০০ সালে ঢাকায় বাংলাদেশ পুলিশের একমাত্র স্টাফ কলেজ প্রতিষ্ঠিত হয়।
পুলিশ ট্রেনিং সেন্টার টাঙ্গাইল, রংপুর, খুলনা, নোয়াখালীতে পুলিশ ট্রেনিং সেন্টার অবস্থিত।
প্রশিক্ষণ প্রতিষ্ঠানের তালিকা
এগুলো ছাড়াও প্রতি জেলায় ইন-সার্ভিস ট্রেনিং সেন্টার আছে।
ট্যুরিস্ট পুলিশ
২০০৯ সালে বিশ্বের দীর্ঘতম বালুকাবেলা কক্সবাজার সমুদ্র সৈকতে ভ্রমনরত স্থানীয় ও বিদেশী পর্যটকদের নিরাপত্তা বিধানে গঠিত হয় পর্যটন পুলিশ। এরপর পর্যটন শিল্পে গতি আনার লক্ষ্যে ২০১৩ সালের নভেম্বরে গঠিত হয়-বাংলাদেশ ট্যুরিস্ট পুলিশ। পুলিশের বিশেষায়িত এই ইউনিটের সব তৎপরতাই পর্যটকদের কেন্দ্র করে। পর্যটকদের সহায়তায় ৫টি বিষয়ের ওপর সবচেয়ে বেশি গুরুত্ব দিয়ে কাজ করে আসছে ট্যুরিস্ট পুলিশ। এগুলো হচ্ছে- পর্যটকদের নিরাপত্তা ও নিরাপদ পরিবেশ নিশ্চিত করা, ভ্রমণ অনুকুল পরিবেশ নিশ্চিত করা, পর্যটকদের আইনগত সহায়তা প্রদান, জীববৈচিত্র্য সংরক্ষণ এবং সর্বোচ্চ পেশাদারত্ব বজায় রাখা। দেশের ৬৪টি জেলায় ছোট-বড় টুরিস্ট স্পট রয়েছে এক হাজার ৬৭৫টি। আকর্ষণীয় স্পট প্রায় অর্ধশত। এসব স্পটে পর্যটকের নিরাপত্তায় কাজ করছেন প্রায় এক হাজার ৩০০ টুরিস্ট পুলিশ। বর্তমানে ৩২টি জেলায় ১০৪টি টুরিস্ট স্পটে ৭৩টি অফিসের মাধ্যমে সেবা দিচ্ছে সংস্থাটি। সে সব স্পটে ২৪ ঘণ্টায় পেট্রোলিং এর মাধ্যমে নিরাপত্তা দিচ্ছেন তারা।
নৌপুলিশ
নৌপুলিশ বাংলাদেশ পুলিশ বাহিনীর একটি অন্যতম শাখা। সাধারণত সামুদ্রিক অঞ্চলের নিরাপত্তা ও সীমান্তবর্তী সামুদ্রিক অঞ্চলের নিরাপত্তায় পুলিশের এই শাখার সদস্যবৃন্দ দায়িত্বপালন করে থাকেন। এছাড়া নৌপরিবহন সমূহে নিয়মিত টহল ও নিরাপত্তার প্রদানও পুলিশের এই শাখা করে থাকে।
পুলিশ কাঠামো
রেঞ্জ পুলিশ
মেট্রোপলিটন পুলিশ
গোয়েন্দা শাখা (ডিবি)
প্রত্যেক মেট্রোপলিটন পুলিশ এবং জেলা পুলিশের নিজস্ব গোয়েন্দা শাখা আছে। গোয়েন্দা শাখা (ডিবি) একটি অত্যন্ত দক্ষ, বাস্তবধর্মী ও প্রযুক্তি নির্ভর বিশেষায়িত শাখা।
ট্রাফিক পুলিশ
ট্রাফিক পুলিশ ছোট শহরগুলিতে জেলা পুলিশের অধীনে এবং বড় শহরগুলিতে মেট্রোপলিটন পুলিশের অধীনে কাজ করে। ট্রাফিক পুলিশ ট্রাফিক আইনকানুন মেনে চলতে যানবাহনগুলোর ড্রাইভারদের বাধ্য করে এবং অমান্য কারীদের বিরুদ্ধে আইনগত ব্যবস্থা গ্রহণ করে।
সদস্য সংখ্যা
সর্বশেষ হিসাব অনুযায়ী বর্তমানে পুলিশে কনস্টেবল থেকে আইজিপি পর্যন্ত ২লাখ ১২ হাজার ৭২৪ টি পদ রয়েছে । বাংলাদেশের জনসংখ্যার বিপরীতে পুলিশ সদস্যের অনুপাত ১:৮০০।
সুপেরিয়র কর্মকর্তাগণ
জাতীয় পুলিশ পদস্তর বিন্যাস
মেট্রোপলিটন পুলিশ পদস্তর বিন্যাস
ইন্ড্রাস্ট্রিয়াল পুলিশ/র‌্যাপিড এ্যাকশন ব্যাটালিয়ন পদের স্তর বিন্যাস
অধস্তন অফিসার
নিরস্ত্র শাখা
ইন্ড্রস্টিয়াল পুলিশ
র‌্যাপিড এ্যাকশন ব্যাটালিয়ন
মহাপরিদর্শক
বাংলাদেশ পুলিশের প্রধান হলেন পুলিশের মহাপরিদর্শক। এটি বাংলাদেশ পুলিশের একমাত্র তিন তারকা পদ। বাংলাদেশ পুলিশের বর্তমান মহাপরিদর্শক হচ্ছেন চৌধুরী আবদুল্লাহ আল মামুন।
কৌশলগত অংশীদারিত্ব
কমিউনিটি পুলিশিং হচ্ছে অপরাধ সমস্যা সমাধানে পুলিশ ও জনগণের যৌথ অংশীদারত্ব প্রতিষ্ঠার একটি নতুন পুলিশিং দর্শন । আমাদের দেশে পুলিশী কর্মকাণ্ডে জনগণের অংশীদারত্ব প্রতিষ্ঠার মাধ্যমে কার্যকরভাবে অপরাধ প্রতিরোধের জন্য কমিউনিটি পুলিশিং ধারণা গ্রহণ করা হয়েছে।
বাস্তবায়ন অংশীদারিত্ব
কমিউনিটি পুলিশিং ব্যবস্থা কমিউনিটির সদস্যগণ, সমাজের বিভিন্ন সরকারি বা বেসরকারি প্রতিষ্ঠান এবং পুলিশের অংশীদারত্বের ভিত্তিতে অপরাধ প্রতিরোধ ও জনগণের জীবনযাত্রার মানোন্নয়ের লক্ষ্যে বিভিন্ন কার্যক্রম পরিচালিত হয় কমিউনিটি পুলিশিং মূলত একটি প্রতিরোধমূলক পুলিশি ব্যবস্থা। এই ব্যবস্থায় অপরাধের কারণগুলো অনুসন্ধান করে সেগুলো দূর করার পদক্ষেপ গ্রহণ করা হয় । অপরাধের কারণগুলো দূর করা যেহেতু পুলিশের একার পক্ষে সম্ভব নয় তাই এই কাজে অন্যান্য ব্যক্তি বা প্রতিষ্ঠানের সাথে অংশীদারত্ব প্রতিষ্ঠা করা হয়। কমিউনিটি পুলিশিং এর যাবতীয় কর্মকাণ্ড অপরাধ প্রতিরোধ তথা অপরাধ যাতে ঘটতে না পারে সেই লক্ষ্যে পরিচালিত হয়। কমিউনিটি পুলিশিং ব্যবস্থার মাধ্যমে পুলিশ জনগণকে নিজেরাই যাতে নিজ নিজ এলাকার অপরাধগুলো প্রতিরোধ করতে পারে তার জন্য জনগণকে আইনি পরামর্শ দেওয়া, অপরাধ সম্পর্কে সচেতন করা, অপরাধকর্ম সম্পর্কে বিভিন্ন তথ্য বা পরামর্শ দেওয়া ইত্যাদির মাধ্যমে ক্ষমতায়ন করে।
কাঠামো
কমিউনিটি পুলিশিং এর অঞ্চল ভিত্তিক সাংগঠনিক কমিটির দুটো কাঠামো থাকে: (১) উপদেষ্টা পরিষদ এবং (২) নির্বাহী কমিটি বা কার্যকরী পরিষদ।
উপদেষ্টা পরিষদের সদস্য সংখ্যা ৮-১০ জন হয়। তবে যদি কার্যকরী কমিটি মনে করে এলাকার বিশেষ কোন ব্যক্তি কমিউনিটি পুলিশিং সংগঠনে গুরুত্বপূর্ণ ভূমিকা রাখতে পারে সেক্ষেত্রে এর সংখ্যা বৃদ্ধি করার সুযোগ আছে।
নির্বাহী কমিটির সদস্য সংখ্যা ১৫-২০ এর মধ্যে হয়ে থাকে। তবে এলাকার উদ্যোগী, আগ্রহী এবং খ্যাতি সম্পন্ন কোন বিশেষ ব্যক্তিকে অন্তর্ভুক্ত করতে সদস্য সংখ্যা বৃদ্ধি করে সর্বোচ্চ ২৫ জন করা যায়।
যানবাহন
বাংলাদেশ পুলিশ বিভিন্ন রকম যানবাহন ব্যবহার হয়ে থাকে। এর মধ্যে মোটরসাইকেল এবং পিকআপ ভ্যান বেশি ব্যবহার করে থাকে। এছাড়া পেট্রোল কার, ট্রাক, বাসও তাদের বহরে আছে। এগুলো ছাড়া হেলিকপ্টার, কমান্ড ভেহিকেলস, ক্রাইম সীন ভেহিকেলস, এপিসি, রায়ট কার, জল কামান, এভিডেন্স কালেকশন ভ্যান ও পুলিশ বহরে যুক্ত। হাইওয়ে পুলিশ নিশান পেট্রোল, নিশান সানি, হুন্দাই সোনাটা এবং আরো অনেক রকম যান ব্যবহার করে থাকে। এছাড়া প্রয়োজনে পুলিশ জনসাধারনের গাড়ি রিকুইজিশন করে জন নিরাপত্তা বিধানে ব্যবহার করে থাকে।
অস্ত্র
বাংলাদেশ পুলিশ যে সব অস্ত্র ব্যবহার করে থাকেঃ
নিরস্ত্র পুলিশ লাঠি ব্যবহার করে।
বিশেষ অস্ত্র ও কার্যপদ্ধতি (SWAT)
Special Weapons And Tactics (বিশেষ অস্ত্র ও কার্যপদ্ধতি) ঢাকা মেট্রোপলিটন পুলিশ ইউনিটের একটি অভিজাত শাখা। ২৮শে ফেব্রুয়ারি ২০০৯ তারিখে এটি গঠন করা হয়। ঢাকা মেট্রোপলিটন পুলিশ ইউনিটের গোয়েন্দা শাখার অধীনে সোয়াত কাজ করে। সোয়াত ইউনিটের সদস্যরা অত্যাধুনিক অস্ত্র ও সরঞ্জাম ব্যবহার করেন। এদের দেশে এবং বিদেশে প্রশিক্ষণ দেওয়া হয়। জরুরী প্রয়োজন এবং সংকট ব্যবস্থাপনা, সন্ত্রাসবাদী আক্রমণ, জিম্মি উদ্ধার ইত্যাদি অপরাধ মোকাবিলায় সোয়াত সদস্যদের মোতায়েন করা হয়।
বিডি পুলিশ হেল্পলাইন
বাংলাদেশ পুলিশের কার্যক্রমে গতিশীলতা ও স্বচ্ছতা নিশ্চিত করতে ২০১৬ সালের অক্টোবরে চালু করা হয় ‘বিডি পুলিশ হেল্পলাইন’ নামের একটি মোবাইল অ্যাপলিকেশন। এর মাধ্যমে কোনো অভিযোগ করা হলে, তা স্বয়ংক্রিয়ভাবে সংশ্লিষ্ট থানা থেকে শুরু করে পুলিশ হেডকোয়ার্টার্স পর্যন্ত পৌঁছে যায়।(999 টোল ফী নাম্বার । নারী ও শিশু নির্যাতন নাম্বার 109 ।)
জাতিসংঘ শান্তিরক্ষা কার্যাবলীতে অবদান
১৯৮৯ সালে নামিবিয়ায় বাংলাদেশ পুলিশ বাংলাদেশের প্রথম জাতিসংঘের শান্তি মিশনের প্রতিনিধি দলের সদস্য হিসেবে কাজ করে। এরপর থেকে যথাক্রমে বাংলাদেশ পুলিশের সদস্যরা আইভরি কোষ্ট, সুদান, দারফুর, লাইবেরিয়া, কসাবো, পূর্ব তিমুর, ডি আর কঙ্গো, অ্যাঙ্গোলা, হাইতিসহ অন্যান্য মিশনে কাজ করে। ২০০৫ সালে জাতিসংঘ শান্তিরক্ষী মিশন আইভরি কোষ্টে প্রথম সন্নিবেশিত পুলিশ ইউনিট (এফপিইউ) কাজ শুরু করে। শান্তিরক্ষী মিশনে সবোর্চ্চ সংখ্যক পুলিশ সদস্যের উপস্থিতি বাংলাদেশের।বর্তমানে পৃথিবীর ছয়টি দেশে চলমান সাতটি জাতিসংঘ শান্তিরক্ষী মিশনে দুইটি নারী পুলিশ সদস্যের সমন্বিত এফপিইউ সহ (যার একটি কঙ্গোতে অন্যটি হাইতি তে) সর্বমোট ২০৫০ জন কর্মরত আছেন।
অতীতে সমাপ্ত এবং বর্তমানে চলমান UNPOL এবং FPU শান্তিরক্ষী মিশনে বাংলাদেশ পুলিশের অংশগ্রহণঃ
দুর্নীতি ও বিতর্ক
বাংলাদেশ পুলিশ সর্বস্তরে রাজনৈতিক প্রভাবের জন্য সমালোচিত হয়েছে এবং প্রধান সিদ্ধান্তগুলো রাজনৈতিক পরিস্থিতিতে নেওয়া হয় এমন অভিযোগ রয়েছে। আইন প্রয়োগকারী সংস্থার মধ্যে ব্যাপক দুর্নীতি, হেফাজতে মৃত্যু ও নির্যাতনের ঘটনা প্রচলিত রয়েছে।
২০১৬ সালের জানুয়ারিতে ঢাকা মেট্রোপলিটন পুলিশ সদস্যদের হাতে ঢাকা দক্ষিণ সিটি করপোরেশনের একজন কর্মকর্তা নির্যাতনের শিকার হন। একই মাসে ডিএমপির একজন সাব-ইন্সপেক্টরের বিরুদ্ধে বাংলাদেশ ব্যাংকের এক কর্মকর্তাকে নির্যাতন ও অর্থ আদায়ের চেষ্টার অভিযোগ ওঠে। বাংলাদেশ পুলিশের বিরুদ্ধে ধর্ষণ ও হত্যাসহ বিভিন্ন অপরাধে জড়িত থাকার অভিযোগ রয়েছে। বাংলাদেশের বিরোধী দল পুলিশকে বিরোধী দলকে দমন করতে ব্যবহার করার অভিযোগ করেছে। গণমাধ্যমে পুলিশের জবাবদিহিতা নিয়ে প্রশ্ন উঠেছে। বরিশাল মেট্রোপলিটন পুলিশের ২৩০ জন পুলিশ কর্মকর্তা পদোন্নতির জন্য একটি যৌথ ঘুষ তহবিল গঠন করেছিলেন। বাংলাদেশে ধর্মনিরপেক্ষতাবাদীদের ওপর হামলার পর সেক্যুলার ব্লগারদের আত্ম-নিন্দা করতে বলার কারণে বাংলাদেশ পুলিশ সমালোচনার মুখে পড়ে। অভিজিৎ রায়ের স্ত্রী তার স্বামীর উপর হামলার সময় বাংলাদেশ পুলিশের নিষ্ক্রিয়তার অভিযোগ তুলেছিলেন। ব্রিটিশ সরকার বাংলাদেশ পুলিশ, যাদেরকে ভিন্নমতাবলম্বীদের দমন করতে ব্যবহার করা হতে পারে, সহায়তা করার জন্য সমালোচনার সম্মুখীন হয়েছে।
ঢাকা মেট্রোপলিটন পুলিশের (ডিএমপি) গোয়েন্দা শাখার (ডিবি) প্রধান মোহাম্মদ হারুন-উর-রশিদ (সাবেক পুলিশ সুপার, ডিএমপি,তেজগাঁও ) বেশ কিছু বিতর্কের সম্মুখীন হয়েছেন। ৩ নভেম্বর ২০১৯ তারিখে, তিনি আম্বার গ্রুপের চেয়ারপারসন শওকত আজিজ রাসেলের স্ত্রী ও নাবালক ছেলেকে গুলশান থেকে চাঁদাবাজির উদ্দেশ্যে অপহরণ করে নারায়ণগঞ্জে নিয়ে যান। এই ঘটনা প্রকাশ্যে আসার পর তাকে নারায়ণগঞ্জে তার পদ থেকে অপসারণ করা হয়। তার বদলি হওয়ার চার দিন পরও তিনি এই পদে কাজ চালিয়ে যান। বাংলাদেশী সংবাদপত্র দ্য বিজনেস স্ট্যান্ডার্ড তাকে "পুলিশের দায়মুক্তির ঘটনা" হিসেবে বর্ণনা করেছিল। তিনি বাংলাদেশ জাতীয়তাবাদী দলের রাজনীতিবিদ, বিরোধীদলীয় হুইপ এবং সংসদ সদস্য জয়নুল আবদিন ফারুককে লাঞ্ছিত করার জন্য ৬ জুলাই ২০১১ তারিখে প্রথম সংবাদে আসেন। জয়নুলের ওপর হামলার জন্য তাকে পুরস্কৃত করা হয় এবং পদোন্নতি দেওয়া হয়। নভেম্বর ২০১৯ সালে, তার একটি ভিডিও ভাইরাল হয়েছিল, যেখানে তাকে এবং অন্যান্য পুলিশ অফিসারদের একটি বন্ধুত্বপূর্ণ ফুটবল ম্যাচে একজন রেফারিকে আক্রমণ করতে দেখা যায়।
তারার বিবর্তন
থাম্ব|তারার জনসংখ্যার ক্রিয়াকলাপ হিসাবে তারাদের জীবনকাল থাম্ব|সূর্যের মতো তারার সময়ের সাথে আকারে পরিবর্তন থাম্ব|শিল্পীর সূর্যের মতো নক্ষত্রের জীবনচক্রের চিত্রণ, নীচে বাম দিকে মূল সিকোয়েন্স তারকা হিসাবে শুরু হয়ে সাবজিয়েন্ট এবং দৈত্য পর্যায়ের মধ্য দিয়ে প্রসারিত হওয়া অবধি তার বাইরের খামটি উপরের ডানদিকে গ্রহের নীহারিকা গঠনের জন্য বহিষ্কার না করা পর্যন্ত থাম্ব|তারার বিবর্তনের চার্ট thumb|400px|সূর্যের জীবনের গবেষণালব্ধ কালপঞ্জি জ্যোতির্বিজ্ঞানের পরিভাষায় একটি তারা তার সমগ্র জীবনচক্রে যে সকল পরিবর্তনের মধ্য দিয়ে যায় তার ধারাকে তারার বিবর্তন বলা হয়। এই জীবনচক্র হতে পারে শত শত মিলিয়ন বা বিলিয়ন বর্ষ। এই পুরো সময়ে ধীরে ধীরে তারার মধ্যে বেশ কিছু পরিবর্তন দেখা যায়। তারার এই বিবর্তন একটিমাত্র তারা পর্যবেক্ষণের মাধ্যমে গবেষণা করা সম্ভব নয়; কারণ এই পরিবর্তনগুলো খুব ধীর প্রক্রিয়া। তাই জ্যোতিৎপদার্থবিজ্ঞানীরা একটির বদলে অনেকগুলো তারার জীবনচক্র পর্যবেক্ষণ করে সমগ্র ধারণাটি নেয়ার চেষ্টা করেন। বিভিন্ন দৃষ্টিকোণ ও অবস্থায় কৃত এই পর্যবেক্ষণগুলো কম্পিউটার মডেলের সাথে সম্মিলিত করে গবেষণা করা হয়।
তারার প্রাথমিক উপাদান
তারা হল একটি জ্বলন্ত অগ্নিপিন্ড যা গ্যাস এবং ধূলিকণার সমন্বয়ে গঠিত। তারা সৃষ্টি প্রক্রিয়া সম্বন্ধে জানতে হলে আমাদের ফিরে যেতে হবে মহাবিশ্ব সৃষ্টির সময়ে। ধারণামতে, মহাবিশ্ব সৃষ্টি হয় একটি মহাবিস্ফোরণের মাধ্যমে। তারা সৃষ্টির পূর্বে মহাকাশের বিস্তীর্ণ অঞ্চল জুড়ে শীতল হাইড্রোজেন, হিলিয়াম এবং অন্যান্য গ্যাসের পরমাণু বিক্ষিপ্ত অবস্থায় ছিল। এই অবস্থাকে গ্যাসের ধূলিমেঘ বা Dust Cloud বলা হয়। এতে ৭৫% হাইড্রোজেন, ২৪% হিলিয়াম এবং কার্বন, নাইট্রোজেন, অক্সিজেন সহ অন্যান্য গ্যাস ১% ছিল। আর এই হাইড্রোজেন এবং হিলিয়ামই ছিল তারা সৃষ্টির প্রাথমিক উপাদান। এছাড়াও এখনও বিভিন্ন নক্ষত্রপুঞ্জের মধ্যবর্তী স্থানে যে পাতলা বাষ্পীয় হাইড্রোজেন মেঘ আছে তা থেকেও তারা সৃষ্টি হতে পারে। এই গ্যাসেসমূহের ঘনত্ব সর্বত্র সমান না হলেও গড়ে প্রতি ঘনমিটার এলাকায় ১০ কোটি পরমাণু থাকে।
প্রোটোস্টার
পরমাণুসমূহ তড়িৎ নিরপেক্ষ হওয়ায় এদের মধ্যে কোন বৈদ্যুতিক আকর্ষণ বা বিকর্ষণ বল ছিলনা, বরং কেবল মহাকর্ষ বলের প্রভাবে এরা ধীরে ধীরে জমাট বাঁধতে থাকে। দূরত্ব কমে যাওয়ায় এদের স্থিতিশক্তি কমে যায়, আর শক্তির নিত্যতা বজায় রাখার জন্য বৃদ্ধি পায় গতিশক্তি। স্বভাবতই পরমাণুগুলোর মধ্যকার সংঘর্ষের সংখ্যা বেড়ে যায়। সংঘর্ষ আর গতিশক্তির মিলিত প্রভাবে তাপমাত্রাও বেড়ে যায়। ফলে মহাকর্ষ বলের প্রভাবে যখন পরমাণুসমূহ স্বতঃই কেন্দ্রের দিকে আকৃষ্ট হয় তখনই কেন্দ্রের নিকটবর্তী অংশের ঘনত্ব ও তাপমাত্রা উভয়ই অন্যান্য অংশের তুলনায় অনেক বেড়ে যায়। তাপমাত্রা বৃদ্ধির এ পর্যায়ে গ্যাসপিন্ডটি থেকে বিকিরিত শক্তির পরিমাণ বেড়ে যায় এবং এর ফলশ্রুতিতে এ থেকে অবলোহিত আলো নিগর্ত হয়। সঙ্কোচনের ফলে তাপমাত্রা বাড়তে বাড়তে যখন ১০৭ কেলভিনে পৌঁছায় তখনই কেন্দ্রীণ সংযোজন বিক্রিয়া (Nuclear Fusion Reaction) শুরু হয়। অর্থাৎ গ্যাসপিন্ডটির অভ্যন্তরে হইড্রোজেনের আইসোটোপসমূহ মিলিত হয়ে হিলিয়ামে পরিণত হতে শুরু করে। এই বিক্রিয়ার ফলে যে বিপুল পরিমাণ বহির্চাপের সৃষ্টি হয় তা গ্যাসপিন্ডের সঙ্কোচনে বাঁধা দেয়। যখন এই বহির্চাপ এবং সংকোচন বল সমান হয় তখন সুস্থিত অবস্থার সৃষ্টি হয় এবং একে একটি প্রোটোস্টার (Protostar) বলে চিহ্নিত করা হয়। এসব থেকে নির্গত অবলোহিত আলো থেকেই এদের অবস্থান চিহ্নিত করা যায়।
এখনও বিভিন্ন নক্ষত্রপুঞ্জের মধ্যবর্তী হাইড্রোজেন গ্যাসের মেঘ থেকে ভ্রুণ তারা সৃষ্টি হয়। এক্ষেত্রে প্রথমেই গ্যাসের এই মেঘ কোন কোন স্থানে অধিক পুঞ্জীভূত হয়ে যায়। আর এ থেকে একই প্রক্রিয়ায় ভ্রুণ তারার সৃষ্টি হয়। উদাহরণ হিসেবে কালপুরুষ মন্ডলের কোমরের তরবারীর মধ্যে থিটা অরিয়নিস নামক তারার চারদিকে বিরাজমান নীহারিকাটির উল্লেখ করা যায়। এই নীহারিকায় তারা সৃষ্টির প্রমাণ পাওয়া গেছে।
প্রকৃতপক্ষে সৃষ্টির আদিতে এরকম ধ্বংসোন্মুখ জ্বলন্ত গ্যাসপিন্ড থেকে মোটেই একটিমাত্র তারা উৎপন্ন হতোনা। বরং শত শত তারা সৃষ্টি হতো এবং এদের সমন্বয়ে একটি নক্ষত্রপুঞ্জ সৃষ্টি হতো। বয়স যতই বাড়তে থাকতো ততই নক্ষত্রপুঞ্জের আকার এবং এর তারাগুলোর মধ্যে দূরত্ব বাড়তে থাকতো এবং একসময় তারাগুলো পৃথক হয়ে যেতো। এভাবেই জন্ম হতো স্বাধীন তারার। বিজ্ঞানীদের ধারণামতে সূর্য নামক মাঝারি ধরনের এই তারাটি আজ থেকে ৫০০ কোটি বছর পূর্বে এভাবেই অস্তিত্ব লাভ করেছিল।
ধূসর বামন তারা
জন্মের পর একটি ভ্রুণ তারার বিবর্তন তার ভরের উপর নির্ভরশীল। পর্যবেক্ষণের মাধ্যমে দেখা গেছে যে সমস্ত ভ্রুণ তারার ভর সূর্যের ভরের চেয়ে এক দশমাংশ কম তাদের কেন্দ্রে সৃষ্ট তাপের পরিমাণ কেন্দ্রীন বিক্রিয়া শুরু করার মত যথেষ্ট হয়না। কেবল চাপজনিত তাপের কারণে সেটিকে উজ্জ্বল দেখায় এবং পৃষ্ঠটান ধর্মের কারণে তা গোলাকার রূপ লাভ করে। তখন একে ধূসর বর্ণের দেখায়। একে ধূসর বামন তারা বলা হয়। উজ্জ্বলতা কম থাকায় এদের সহজে দেখা না গেলেও ছায়াপথের অধিকাংশ ভরের জন্যই এরা দায়ী। সৃষ্টির পর দীর্ঘকাল এরা অপরিবর্তিত অবস্থায় থাকে।
প্রধান ধারার তারা
যেসকল তারার ভর সূর্যের ভরের কাছাকাছি বা তা থেকে বেশি তাদেরকে প্রধান ধারার তারা বলা হয়। এদের বিবর্তন কয়েক প্রকারে হয়ে থাকে।
কেন্দ্রীন সংযোজন বিক্রিয়া
তারা ভ্রুনটির কেন্দ্রের তাপমাত্রা ১০৭ কেলভিন হলে কেন্দ্রীন বিক্রিয়া শুরু হয়। উচ্চ তাপমাত্রা এবং ঘনত্বের কারণে প্রোটনসমূহের গতিবেগ বৃদ্ধি পায় নিউক্লিয় বিভব বাঁধা অতিক্রম করার ফলে এতে কেন্দ্রীন সংযোজন বিক্রিয়া শুরু হয়। পরমাণুর নিউক্লিয়াসে সংঘটিত সকল বিক্রিয়াকেই কেন্দ্রীন বিক্রিয়া বলা হয় এবং দুটি পরমাণুর নিউক্লিয়াসকে পরষ্পরের সংস্পর্শে আনতে যে পরিমাণ শক্তির প্রয়োজন হয় তা-ই হল নিউক্লিয় বিভব বাঁধা। বিজ্ঞানী হ্যান্স বেথে কর্তৃক ১৯৩৮ সালে Energy Production is Stars শিরোনামে প্রকাশিত নিবন্ধ হতে জানা যায় এই কেন্দ্রীন বিক্রিয়া দুই প্রকারেরঃ প্রোটন-প্রোটন চক্র এবং কার্বন-কার্বন চক্র।
তথ্যসূত্র
Tähti
অ্যালানিন
অ্যালানিন এর চিহ্ন Ala (তিন অক্ষর) বা A (এক অক্ষর)। এর সঠিক নাম আলফা অ্যালানিন (অপর নাম ২-অ্যামিনো প্রোপানয়িক এসিড)। এটি দ্বিতীয় ক্ষুদ্রতম প্রাকৃতিক (প্রোটিন গঠনকারী) অ্যামিনো অ্যাসিড (গ্লাইসিনের পরেই)। প্রোটিনে না থাকলেও বিটা অ্যালানিনও (Beta-alanine) (৩-অ্যামিনো প্রোপানয়িক এসিড) প্রকৃতিতে পাওয়া যায়। অ্যালানিন খাদ্য হতে গৃহীত অবশ্য প্রয়োজনীয় অ্যামিনো অ্যাসিড গুলোর মধ্যে পড়েনা, কারণ মানবেদেহের অভ্যন্তরে এটি তৈরি হতে পারে। এর দুই ধরনের আলোক সমাণু দেখা যায় - এল এবং ডি সমানু। ২০টি অ্যামিনো এসিডের মধ্যে এল-অ্যালানিন লিউসিন এর পরেই প্রোটিন তৈরির কাজে সবচেয়ে বেশি ব্যবহৃত হয়। মানবদেহে ডি অ্যালানিন অপ্রতুল। এর সন্ধান পাওয়া যায় ব্যাকটেরিয়ার কোষপ্রাচীরে এবং কিছু পেপটাইড অ্যান্টিবায়োটিক এ।
গঠন
অ্যালানিনের আলফা কার্বন পরমাণুটি একটি হাইড্রোজেন পরমাণু, একটি কার্বক্সিল মূলক ও একটি অ্যামিন মূলক ছাড়াও একটি মিথাইল মূলক সাথে যুক্ত। এজন্য গঠনের দিক থেকে একে আলোক সমাণু যুক্ত অ্যামিনো অ্যাসিডদের মধ্যে সবচেয়ে সরল অ্যামিনো এসিড বলা হয়ে থাকে (কারণ সরলতম অ্যামিনো অ্যাসিড গ্লাইসিন আলোক সমাণু যুক্ত নয়) । একে অ্যালিফেটিক বা সরল শিকল অ্যমিনো এসিডে শ্রেণীভূক্ত করা হয়েছে। এর আণবিক ভর ৮৯.১।
সংশ্লেষণ
পাইরুভেট এর নাথে একটি অ্যামিনো গ্রুপ যুক্ত হয়ে সাধারণত অ্যালানিনের জন্ম হয়। এজন্য দেহের বিপাক কার্যপ্রণালী যেমন গ্লাইকোলাইসিস, গ্লুকোনিওজেনেসিস, সাইট্রিক এসিড চক্র তে এর গুরুত্বপূর্ণ ভূমিকা রয়েছে।
কাজ
এটি প্রাণীদেহে কোরি চক্র বা অ্যালানিন চক্রের মাধ্যমে পেশী নিঃসৃত পাইরুভেট থেকে যকৃতে গ্লুকোজ তৈরি করতে সাহায্য করে।
অ্যালানিনের মিথাইল গ্রুপটি সহজে বিক্রিয়ায় অংশগ্রহশ করেনা। সুতরাং উৎসেচক ইত্যাদির ইলেক্ট্রন আদান প্রদান ইত্যাদি কাজের ক্ষেত্রে এটি খুব গুরুত্বপূর্ণ অবদান রাখতে পারেনা। তবে প্রোটিন যার সাথে বিক্রিয়া করবে সেই বিকারককে চেনার ক্ষেত্রে বা অন্যান্য নিষ্ক্রিয় অণু যেমন কার্বনের সাথে বিক্রিয়ার ক্ষেত্রে এটি গুরুত্বপূর্ণ ভূমিকা পালন করে।
আণবিক জীববিজ্ঞানে ব্যবহার
প্রোটিনের, সক্রিয় অংশ চিনতে অসুবিধে হলে, কৃত্রিম মিউটেশন ঘটিয়ে এক একটি অবস্থানের অ্যামিনো অ্যাসিডের পরিবর্তে অ্যালানিন বসালে কি হয় তা দেখা হয়। একে অ্যালানিন স্ক্যান বলে। যেমন কোন প্রোটিনের মধ্যস্থিত কয়েকটি সেরিনের মধ্যে কোনটি একটি কাইনেজ উৎসেচকের লক্ষ্য তা বোঝা যাবে যখন সেই সেরিনটিকে অ্যালানিন দ্বারা প্রতিস্থাপিত করার পর কাইনেজ উৎসেচক আর সেই প্রোটিনে ফসফেট যোগ করতে পারবে না।
শুধু মানব আবিস্কৃত আণবিক জীববিজ্ঞানই নয় প্রকৃতিও অপেক্ষাকৃত নিষ্কৃয় অ্যালানিনকে একই ভাবে ব্যবহার করেছে। বিভিন্ন উৎসেচকের সক্রিয় অংশকে দরকারের সময় ছাড়া নিষ্কৃয় রাখার জন্যে প্রোটিনের নিজের একটি নিয়ন্ত্রক অংশ (রেগুলেটরি ডোমেন) থাকে। অধিকাংশ ক্ষেত্রে নিয়ন্ত্রক অংশে একটি সিউডো-সাবস্ট্রেট পেপ্টাইড থাকে, যা দেখতে একদম লক্ষ্য সাবস্ট্রেট এর মত দেখতে, কিন্তু কেবল সঠিক লক্ষ্যস্থলে ফসফেট গ্রহণকারী সেরিন বা থ্রিওনিনের স্থলে অ্যালানিন অবস্থিত।
উৎস
যেকোন আমিষ জাতীয় খাদ্য যেমন মাছ, মাংস, ডিম, দুধ ইত্যাদি অ্যালানিন সমৃদ্ধ।
খাজুরাহো বিমানবন্দর
খাজুরাহো বিমানবন্দর ভারতের মধ্য প্রদেশ রাজ্যের ছত্তপুর জেলা খাজুরাহোতে অবস্থিত। টার্মিনালটি খাজুরাহো টাউন থেকে ৩ কিমি দক্ষিণে, খাজুরাহো রেলওয়ে স্টেশন থেকে ৪ কিমি, এবং জেলার সদর ছত্রপুর থেকে ৪০ কিমি দূরে অবস্থিত। বিমানবন্দরটি ৫৯০ একর জায়গা জুড়ে অবস্থান করছে।
ইতিহাস
১৯৭৮ সালে খাজুরাহো বিমানবন্দরটি চালু হয়েছিল, যার ফলে নিকটস্থ ইউনেস্কোর বিশ্ব ঐতিহ্যবাহী খাজুরাহো মন্দির চত্বরে পর্যটকদের চলাচল সহজতর হয়েছিল।
পরিকাঠাম
বিমানবন্দরে ০১/১৯ মাত্রার একটি দীর্ঘ রানওয়ে রয়েছে। বিমানবন্দরে দুটি এরোব্রিজ'সহ একটি টার্মিনাল রয়েছে।
আবুল হাসনাত (দক্ষিণ চব্বিশ পরগনার রাজনীতিবিদ)
আবুল হাসনাত (c. ১৯৫৫ –১১ জুন ২০১৯) একজন ভারতীয় চিকিৎসক ও রাজনীতিবিদ ছিলেন। তিনি ২০০৬ সাল থেকে ২০১১ সাল পর্যন্ত পশ্চিমবঙ্গ বিধানসভায় মগরাহাট পশ্চিম বিধানসভা কেন্দ্রের বিধায়ক হিসেবে দায়িত্ব পালন করেছেন।
জীবনী
আবুল হাসনাত ১৯৭৬ সালে কলকাতা বিশ্ববিদ্যালয় থেকে এমবিবিএস ও ১৯৮১ সালে পাটনা বিশ্ববিদ্যালয় থেকে এমএস ডিগ্রি অর্জন করেন। তিনি ২০০৬ সালে মগরাহাট পশ্চিম বিধানসভা কেন্দ্রের বিধায়ক হিসেবে নির্বাচিত হয়েছিলেন।
আবুল হাসনাত ২০১৯ সালের ১১ জুন ৬৪ বছর বয়সে মৃত্যুবরণ করেন।
বাসাইল উপজেলা
বাসাইল উপজেলা বাংলাদেশের ঢাকা বিভাগের টাঙ্গাইল জেলার অন্তর্গত একটি উপজেলা।
অবস্থান ও আয়তন
এই উপজেলার ভৌগোলিক অবস্থান । এর উত্তরে কালিহাতি উপজেলা, দক্ষিণে মির্জাপুর উপজেলা ও দেলদুয়ার উপজেলা, পূর্বে মির্জাপুর উপজেলা ও সখিপুর উপজেলা, পশ্চিমে দেলদুয়ার উপজেলা ও টাঙ্গাইল সদর উপজেলা।
প্রশাসনিক এলাকা
৬টি ইউনিয়ন সমম্বয়ে বাসাইল উপজেলা প্রতিষ্ঠিত। সেগুলি হল: কাউলজানী, কাঞ্চনপুর, কাশিল, ফুলকী, বাসাইল, হাবলা
দি ইউনিভার্স (দুবাই)
থাম্ব|দুবাইয়ের দ্যা ইউনিভার্স পরিকল্পনা। দ্য ইউনিভার্স একটি পরিকল্পিত আকাশগঙ্গা এবং সৌরজগৎ আকৃতির কৃত্রিম দ্বীপপুঞ্জ, যা সংযুক্ত আরব আমিরাতের দুবাইয়ের উপকূলে নির্মিত হবে। পাম দ্বীপ এবং দ্য ওয়ার্ল্ড দ্বীপপুঞ্জ নির্মিত নাখিল ডেভেলপা জানুয়ারি ২০০৮ সালে এই প্রকল্পের ঘোষণা করে। এটি ২০২৩ এবং ২০২৮ সালের মাঝামাঝি সময়ে সম্পন্ন হওয়ার কথা বলা হয়, কিন্তু ২০০৯ সালে প্রকল্পটি স্থগিত করে রাখা হয়েছে। দ্য ইউনিভার্স দ্বীপপুঞ্জ ভ্যান ওর্ড এবং জন দে নুল ড্রেজিং কোম্পানিসমূহ ৩,০০০ হেক্টর জমির উপর তৈরি করবে।
পাম জুমিরহা, দ্য ওয়ার্ল্ড, জুমিরাহ উপকূল এবং পাম দেইরা মধ্যে দ্য ইউনিভার্স এর অবস্থিত হওয়া কথা ছিল।
বর্তমান অবস্থা
প্রকল্পটির ২০০৯ সাল থেকে পরিকল্পনা পর্যায়ে ছিল। নাখিলের ওয়েবসাইটটিতে "ভবিষ্যৎ প্রকল্প" হিসাবে ইউনিভার্সকে তালিকাভুক্ত করেছিল, কিন্তু ১১ই এপ্রিল ২০১৫ সালে এটি সরানো হয়েছে।
আঙ্কল টুপেলো
থাম্ব|আঙ্কল টুপেলো তারকা আঙ্কল টুপেলো বেলেভিল, ইলিনয়েসের বিকল্পধারার দেশীয় গানের দল ছিল, যারা ১৯৮৭ থেকে ১৯৯৪ সাল পর্যন্ত সক্রিয় ছিল। জে ফারার, জেফ টুইডি ও মাইক হাইডর্ন দি প্রিমিটিভস ব্যান্ড থেকে সরে এসে এই ব্যান্ডটি তৈরী করেন, কলেজে উপস্থিতি থাকার জন্য। সায়ার রেকর্ডসের সাথে চুক্তি করে পাচজনে এ প্রসারিত হওয়ার আগে ব্যান্ডটি রকভিল রেকর্ডসের জন্য তাদের তিনজনের ব্যান্ড অ্যালবাম রেকর্ড করেছিল। ব্যান্ডের প্রধান অ্যালবাম Anodyne প্রকাশের অল্প সময়ের মধ্যেই, ফারার তার সহ-গীতিকার টুইডির সাথে একটি তিক্ততার সম্পর্কের কারণে ব্যান্ডটি ছাড়ার সিদ্ধান্ত ঘোষণা করেছিলেন। আঙ্কল টুপেলো ১ মে ১৯৯৪ সালে বিদায় সফর শেষ করে বিভক্ত হয়ে যায়। বিভক্ত হওয়ার পরে, ফারার হাইডর্নের সাথে Son Volt গঠন করেছিলেন। বাকি সদস্যরা উইলকো হিসাবে চালিয়ে যান।
যদিও আঙ্কল টুপেলো বাণিজ্যিক সাফল্য অর্জনের আগেই ভেঙে যায়, তবে ব্যান্ডটি বিকল্পধারার দেশীয় গানের তাদের প্রভাবের জন্য খ্যাতিমান। তাদের প্রথম অ্যালবাম No Depression নতুন প্রকারের গানের একটি উপকরণ হয়ে উঠেছিল এবং এটি ব্যাপকভাবে প্রভাব বিস্তার করেছিল। আঙ্কল টুপেলোর তৎকালীন জনপ্রিয় দেশীয় সংগীতের চেয়ে আলাদা ছিল, দ্য মিনিটম্যানের শক্তিশালী শৈলীর থেকে অনুপ্রেরণা এবং কার্টার পরিবার ও হ্যাঙ্ক উইলিয়ামসের দেশীয় উপকরণের থেকে তারা উৎসাহিত হয়েছিল। ফারার এবং টুইডির গানে প্রায়ই মধ্য আমেরিকা এবং বেলেভিলের শ্রমজীবী শ্রেণি উল্লেখ পাওয়া যেত।
দি প্লেবস ও দি প্রিমিটিভস
জে ফারার তার ভাই ওয়েড এবং ডেডের সাথে ১৯৮০ এর দশকের গোড়ার দিকে দ্য প্লেবস নামে গ্যারেজ ব্যান্ড খোলেন। ইলিনয়ের, বেলেভিল থেকে আগত, প্লেবস একটি ব্যান্ড-অফ-ব্যান্ডস প্রতিযোগিতায় অংশ নিতে চেয়েছিলো। তবে পারফর্ম করার জন্য একজন উচ্চ বিদ্যালয়ের শিক্ষার্থীর প্রয়োজন ছিল। তারা জে ফারারের উচ্চ বিদ্যালয়ের বন্ধু জেফ টুইডিকে ব্যান্ডে যোগ দিতে এবং প্রতিযোগীতার জন্য তাদের সাথে অংশ নিতে আমন্ত্রণ জানিয়েছিল। তার যন্ত্রের সাথে দক্ষতার অভাব সত্ত্বেও, শুরুর দিকের জিগ ভালভাবে বাজিয়ে টুইডি এই ব্যান্ডে গুরুত্বপূর্ণ ভূমিকা পালন করেছিলেন। প্লেবস যখন রকবিলি স্টাইলে সংগীত চর্চা করছিল, টুইডি পাঙ্ক রক চর্চা করতে চেয়েছিলেন। যা মূলত এই দলটির পরিবেশনায় প্রথমে ছিল। এই বিষয়টি টুইডি এবং ডেড ফারারের মধ্যে বিরোধ সৃষ্টি করেছিল। যার ফলে টুইডি যোগদানের দুই মাস পরেই ব্যান্ডটি ছেড়ে দিয়েছিলেন।
১৯৮৪ সালে ব্যান্ডটি ছাড়ার আগে ডেড ফারার তার ব্যান্ডের সাথে তার বান্ধবীর ছোট ভাই মাইক হাইডর্নের সাথে পরিচয় করিয়ে দেযন; হাইডর্ন এই গ্রুপের সাথে তাদের ড্রামার হিসাবে যোগদান করেছিলেন। এরপরে প্লেবস ব্যান্ডটি তাদের ব্যান্ডের নাম দ্য প্রিমিটিভস-এ পরিবর্তন করার সিদ্ধান্ত নেন। যা সাইকেডেলিক রক গ্রুপের দ্য গ্রুপিজের ১৯৬৫ সালের একটি গানে উল্লেখ ছিল। সেন্ট লুইসেরা অঞ্চলে পাঙ্ক রকের জনপ্রিয়তা না থাকার কারণে, দি প্রিমিটিভস ফাস্ট টেম্পোতে ব্লুজ-ওরিয়েন্টেড গ্যারেজ রক গাইতে শুরু করেন। তারা ইলিনয়ের মিলস্ট্যাডে একটি বিয়ের হলে নিয়মিত পরিবেশনা করছিলেন, যেখানে টুইডির মা জো আন কভার ফি আদায় করতেন। তারা বেলভিলের বি সেন্ট বারে দ্য নিউজবয়েস (পরে স্যামি এবং স্নোমোনকিজ), চার্লি ল্যাংগ্রাহার এবং দি সিম্প্টমসের মতো ব্যান্ডগুলির সাথে নিয়মিত পরিবেশনা করেছিলেন। ওয়েড ফারার ব্যান্ডের প্রধান সংগীতশিল্পী ছিলেন, তবে সাউদার্ন ইলিনয় বিশ্ববিদ্যালয়ের প্রতি তার দায়বদ্ধতা এবং মার্কিন যুক্তরাষ্ট্রের সেনাবাহিনীতে নিয়োগের চেষ্টার জন্য তিনি এই ব্যান্ডে খুব অল্প সময় ব্যয় করতে পেরেছিলেন। ১৯৮৬ সালে একটি কনসার্ট চলাকালীন হাইড্রন তার কলার বোন ভেঙে দেযন, যার ফলে ব্যান্ডটি ভেঙে পড়েছিল। জে ফারার এবং টুইডি যখন সুস্থ হয়ে উঠেন তখন হাইড্রনের বাড়িতে গান লিখা এবং পরিবেশনা চালিয়ে যান এবং ১৯৮৭ সালের মধ্যে তারা ব্যান্ডটি পুনরায় চালু করেছিলেন। দি প্রিমিটিভস সাময়িকভাবে টনি মেয়র বেসিস্ট হিসাবে যুক্ত করেছিলেন যাতে টুইডি গিটার বাজতে পারেন। তবে এক মাস পরে ব্যান্ড সিদ্ধান্ত নিয়েছিল যে টুইডিকে বেসিস্ট হিসেবে রাখা হবে । দ্য প্রিমিটিভস নামে একটি সফল ব্রিটিশ ব্যান্ডের সাথে বিভ্রান্তি এড়াতে তারা আবার তাদের নাম পরিবর্তন করে আঙ্কল টুপেলো করার সিদ্ধান্ত নেয়। যদিও তারা ১৯৬০ এর দশকে প্রিমিটিভস হিসাবে কভার গান সম্পাদন করেছিলেন, কিন্তু পরে তাদের নতুন নামে তাদের নিজস্ব সংগীত রচনা করার সিদ্ধান্ত নিয়েছিলেন।
প্রারম্ভিক কর্মজীবন
ব্যান্ডের এক সদস্যের বন্ধু চাক ওয়াগনারের আঁকা একটি কার্টুন চরিত্রের ওপর ভিত্তি করে নিজেদের ব্যান্ডের নাম আঙ্কল টুপেলো রেখেছিলেন। নামটি অভিধান থেকে দুটি এলোমেলোভাবে নির্বাচিত শব্দকে একত্রিত করে তৈরি করা হয়েছিল। নামটিকে কেন্দ্র করে ওয়াগনার একটি পুরানো, চর্বিযুক্ত এলভিসের একটি ছবি আঁকেন। এই তিনজনের ব্যান্ড একটি চারটি গানের ডেমো টেপ রেকর্ড করেছিল, যা জনি থান্ডারস এবং ওয়ারেন জিভনের মতো শিল্পীদের কনসার্টে তাদের সমর্থন করার ভূমিকা পালন করেছিল। সেন্ট লুইসে রেকর্ড কেরানি হিসাবে মুনলাইটিংয়ের সময় টুইডি মার্গারিটার সাথে দেখা করেছিলেন। বিভিন্ন ব্যান্ডের গান শুনে মার্গারিটা এই ব্যান্ডের পরিচালক হওয়ার প্রস্তাব দিয়েছিলেন। আঙ্কল টুপেলো ওয়াশিংটন বিশ্ববিদ্যালয়ের ক্যাম্পাসের নিকটবর্তী সিসিরোর বেসমেন্টে নিয়মিত পরিবেশনা করতে শুরু করেছিলেন। ব্রায়ান হেনেনম্যানের চিকেন ট্রাক সহ একই ধরনের পরিবেশনায় থাকা ব্যান্ডগুলি প্রায়ই একটি স্থানে পরিবেশনা করত যা ১৯৮৮ সালের শেষদিকে একটি নতুন সংগীতের স্থানের উৎস হিসাবে বিবেচিত হয়। গিটার বাদক অ্যালেক্স মুউটরক্সের সংযোজনে ব্যান্ডটি অস্থায়ীভাবে একটি চারজনের ব্যান্ডে পরিনত হয়েছিল, তবে শীঘ্রই এটি আবার তিনজনের দিকে ফিরে আসে।
আঙ্কল টুপেলো ইলিনয়ের চ্যাম্পেইনে শিকাগো পাঙ্ক প্রযোজক ম্যাট অ্যালিসনের অ্যাটিক স্টুডিওতে প্রথম গান রেকর্ড করেছিলেন। ডেমো Not Forever, Just for Now এর মধ্যে রয়েছে "I Got Drunk" এবং "Screen Door", পাশাপাশি বেশ কয়েকটি গানের প্রাথমিক সংস্করণ তারা এখানে করেছিল যা তাদের প্রথম স্টুডিও অ্যালবামে প্রকাশ হওয়ার কথা ছিল। CMJ New Music Report এই টেপটির ভয়াবহ পর্যালোচনা করে এবং আঙ্কল টুপেলোকে বছরের সেরা অস্বাক্ষরিত ব্যান্ড বলে অভিহিত করে। প্রশংসাপত্রটি স্বাধীন মাত্রার জনগনের দৃষ্টি আকর্ষণ করেছিল এবং ব্যান্ডটি জে ফিয়ালকভ এবং জায়ান্ট রেকর্ডসের ডেবি সাউথউড-স্মিথ (যারা নিউইয়র্ক সিটির CBGB তে তাদের পরিবেশনা করার প্রস্তাব দিয়েছিল) এর সাথে চুক্তি করার সিদ্ধান্ত নিয়েছে। সিদ্ধান্তটি ব্যাখ্যা করে ব্যান্ডটি বলেছিল যে "[আমাদের] মূল লক্ষ্য একটি স্বাধীন মাত্রা দ্বারা বিকৃত নয়"।
রকভিল রেকর্ডসে রেকর্ডিং
আঙ্কল টুপেলোর স্বাক্ষরের অল্পক্ষণের মধ্যেই, জায়ান্ট রেকর্ডস তাদের নাম রকভিল রেকর্ডসে পরিবর্তন করে। রকভিল নো ডিপ্রেশন হল এই ব্যান্ডের প্রথম অ্যালবাম যা ম্যাসাচুসেটসের বোস্টনের ফোর্ট অ্যাপাচি সাউথ রেকর্ডিং স্টুডিওতে ১৯৯০ সালের জানুয়ারীতে দশ দিনেরও বেশি সময় ধরে রেকর্ড করা হয়েছিল। অ্যালবামের ধারনাগত কাঠামো বেলেভিল এর কিশোর হিসাবে তাদের জীবনকে ঘিরে গড়ে উঠেছিল; উদাহরণ হিসেবে বলা যায়- কারখানার কাজ করতে না চাওয়া সম্পর্কিত গান এবং পার্সিয়ান উপসাগরীয় সামরিক ঘাটিগুলোকে ভয় পাওয়ার গান। ডাইনোসর জুনিয়রের Bug এর কাজ দেখে মুগ্ধ হয়ে পল কলডেরি এবং সিন স্লেড অ্যালবামটি তৈরি করতে চেয়েছিলেন। স্লেড ফাররারকে ১৯৬১ সালে গিবসন লেস পল এসজি জুনিয়রের গান পরিবেশনা করতে দেন যা একইভাবে Bug এ জে ম্যাকিস গেয়েছিলেন। অ্যালবামটি ২১ শে জুন, ১৯৯০ এ প্রকাশিত হয়েছিল এবং ব্যান্ড দু'রাত সিসিরোতে পরিবেশনা করে তা উদযাপন করেছিল।
১৯৯১ এর মার্চ অবধি No Depression আনুমানিক ১৫,০০০ কপি বিক্রি করেছিল এবং উঠতি নক্ষত্র হিসেবে রোলিং স্টোন নিবন্ধে প্রদর্শিত হয়েছিল। তবে রকভিল রেকর্ডস ব্যান্ডটিকে অ্যালবামের জন্য কোনও সম্মানী দিতে অস্বীকৃতি জানিয়েছিল। এটি একটি থিম ছিল যা ব্যান্ডটির চুক্তির অবশিষ্ট অংশগুলির জন্যও অব্যাহত থাকবে। সতের দিন ধরে ব্যান্ডটি ম্যাসাচুসেটস-এর উত্তর ব্রুকফিল্ডের গ্রামীণ পরিবেশে লং ভিউ ফার্মে ব্যান্ডটি তাদের দ্বিতীয় অ্যালবাম রেকর্ড করেছিল। Still Feel Gone আরও বেশি স্তরযুক্ত গান ছিল যা প্রযোজনা করেছিলেন কল্ডারি এবং স্ল্যাড এবং এখানে হেনেনম্যান, রিচ গিলবার্ট, ক্রিস বাস, এবং দ্য জেহাক্সের গ্যারি লুইস অবদান রেখেছিলেন। ব্যান্ডটি অ্যালবামটির প্রযোজনায় হতাশ হয়েছিল এবং কোল্ডারি এবং স্লেডের সাথে কাজ বন্ধ করার সিদ্ধান্ত নিয়েছিল। এরপরেই আঙ্কল টুপেলো মিশেল শকডের অ্যালবাম Arkansas Traveler রেকর্ড করেছিলেন এবং ব্যান্ডের সাথে তারা  তাজমহল সফরে যোগ দেন। তবে শকড এবং দ্য ব্যান্ডের মধ্যে পরিচালনার সমস্যার কারণে এই সফরটি কেবল কয়েকটি শোতে স্থায়ী হয়েছিল।
১৯৯২ এর মধ্যে বিকল্প শিলা মূলধারায় বিভক্ত হয়ে পড়েছিল এবং এই স্টাইলে প্রকাশিত একটি অ্যালবাম গ্রুপটিকে একটি প্রধান-মাত্রার রেকর্ড চুক্তি অর্জন করবে বলে আশা করেছিল। তবে, আঙ্কল টুপেলো নির্ভানার মতো পদক্ষেপ অনুসরণ করতে চান নি, এবং দেশীয় এবং লোকগীতি করারসিদ্ধান্ত নেন। আর.ই.এম. এর গিটারিস্ট পিটার বাক জর্জিয়ার অ্যাথেন্সের ৪০ ওয়াট ক্লাবে তিনজনকে পারফর্ম করতে দেখেন এবং শোয়ের পরে তাদের খুঁজে বের করতে চেয়েছিলেন। বাক "Atomic Power" এর একটি সংস্করণ দেখে মুগ্ধ হয়েছিলেন যার ফলে তিনি তাদের পরবর্তী অ্যালবামের জন্য তার কাজ করার অফার দিয়েছিলেন। পাঁচ দিনের ব্যবধানে, বাক গ্রুপটির পরবর্তী অ্যালবাম, প্রযোজনা করেছিলেন যার নাম ছিল March 16–20, 1992. বাক এই সময়ে তাদেরকে তার বাড়িতে থাকতে দেন এবং তার এর জন্য কোনও অর্থ নিতেন না। এই অ্যালবামটির জন্য ব্রায়ান হেনেনম্যানকে তার কাজ বাড়াতে হয়েছিল এবং তিনি নিজেই শিখেছিলেন কীভাবে ম্যান্ডোলিন এবং বুজউকি বাজাতে হয়। জনপ্রিয় বিকল্প শৈলির থেকে মুখ ফিরিয়ে নেওয়া সত্ত্বেও, বড় মাত্রায় March 16–20, 1992 প্রকাশের পরে আঙ্কল টুপেলোতে অনেকে উল্লেখযোগ্য আগ্রহ দেখাতে শুরু করে। অ্যালবামটি তাদের আগের দুটি রেকর্ডিংয়ের চেয়েও বেশি বিক্রি হয়েছিল, যদিও রকভিল অসন্তুষ্ট ছিলেন যে এটি জনপ্রিয় বিকল্প শৈলীর সাথে খাপ খায় না।
প্রধান মাত্রার চুক্তি
১৯৯২ সালে জো ম্যাকউইনের সায়ার রেকর্ডস ব্যান্ডটিকে অনুসরণ করতে শুরু করে। ডাইনোসর জুনিয়র এবং শন কলভিনের মতো উল্লেখযোগ্য কাজগুলি সায়ার নিয়ে এসেছিলেন। Not Forever, Just for Now ডেমো টেপ শোনার পর থেকেই শায়ার ব্যান্ডটির প্রতি আগ্রহী ছিলেন। গ্যারি লৌরিসের তাগিদে ম্যাকউইন আঙ্কল টুপেলোকে একটি চুক্তির প্রস্তাব দেন। ব্যান্ড ম্যানেজার টনি মার্গারিটা তাদের রকভিল চুক্তিতে ৫০,০০০০ ডলার হারানোর পর, স্যান্ডের সাথে সাত বছরের চুক্তিতে স্বাক্ষর করার জন্য ব্যান্ডকে মার্গারিটা মুক্ত করে দিয়েছিলেন। এই চুক্তিতে দুটি অ্যালবামের প্রয়োজন ছিল এবং তাদের প্রথমটির জন্য ১৫০,০০০ ডলার বাজেট নির্দিষ্ট করা হয়েছিল।
March 16–20, 1992 রেকর্ডিংয়ের সময়, মাইক হাইডর্ন বেলভিলের একটি সংবাদপত্র সংস্থায় চাকরি করতেন এবং আগের এক বিবাহিত মহিলার সাথে দুই সন্তানের জন্ম দিয়েছিলেন। আঙ্কল টুপেলো ইউরোপ সফরের পরিকল্পনা করেছিলো, তবে হাইডর্ন তার বান্ধবীর সাথে বেলভিলে থাকতে চেয়েছিলেন, যাকে তিনি আগস্ট ১৯৯২ এ বিয়ে করেছিলেন।
ব্যান্ডটি March 16–20, 1992 এর প্রচারমূলক সফরের আগে অডিশন নিয়েছিল এবং দু'জন প্রার্থী দাঁড়িয়ে ছিলেন: বিল বেলজার এবং কেন কোমার। যদিও সংগীতশিল্পী জে ফারার এবং জেফ টুইডি একমত হয়েছিলেন যে কোমার ভাল ড্রামার, তবুও তারা তার ছয়-ফুট-চওড়া এবং দীর্ঘ ড্রেডলক দেখে তারা ভয় পেয়েছিলেন। ব্যান্ড বেলজারকে হাইডর্নের বিকল্প হিসাবে বেছে নিয়েছিলেন, তবে তিনি ব্যান্ডের সাথে কেবল ছয় মাস ছিলেন। টুইডি বেলজারের প্রস্থান ব্যাখ্যা করেছিলেন:"আমাদের ব্যান্ডে ছয় মাস বেলজার ছিল। আমি বিশ্বাস করতে চাই যে এটি নিখুঁত ছিল, এবং আমি সত্যই বিশ্বাস করি যে এটি গানের সাথে কাজ করে না। আমি আরও বিশ্বাস করি যে আমরা আমাদের জীবনের সেই মুহুর্তে কোনও সমকামী ব্যক্তির সাথে ঘনিষ্ঠ বন্ধু হওয়ার জন্য আবেগগতভাবে যথেষ্ট পরিপক্ব ছিলাম না ... এবং বিল ছিলেন অত্যন্ত গর্বিত এবং ধার্মিক সমকামী ব্যক্তি, তাঁর সমকামিতা সম্পর্কে ধারণা ছিল খুব উন্মুক্ত।"ইউরোপ ঘুরে আসার পরে, ব্যান্ড বেলজারের জায়গায় কোমারকে নেন। ব্যান্ডটি নতুন সদস্যদের নিয়েও পরীক্ষা-নিরীক্ষা করেছিল: জন স্টিরেট, ব্রায়ান হেনেনম্যান (যিনি The Bottle Rockets তৈরি করেন) এর জায়গায় আসেন। মিশেল শকডের ভাই ম্যাক্স জনস্টন সরাসরি ম্যান্ডোলিন এবং বেহালা বাদক হিসাবে ব্যান্ডে যোগদান করেছিলেন। স্টিরেট পুরো সময়ে ব্যাসিস্ট হয়ে ওঠেন এবং টুইডি গিটার বাজাতে থাকেন।
৫ জনে পরিনত হওয়ার পর ১৯৯৩ সালের প্রথম দিকে আঙ্কল টুপেলো অস্টিন, টেক্সাসের সিডার ক্রিক স্টুডিওতে তাদের বড় মাত্রার আত্মপ্রকাশ রেকর্ড করেছিলেন। Anodyne লাইভ-ইন-স্টুডিওতে রেকর্ড হয়েছিল। ফারার এবং স্যার ডগলাস কুইন্টেটের ডগ সাম দ্বৈতটি করেন। অ্যালবামটি ১৫০,০০০ কপি বিক্রি হয়েছিল এবং এটি বিলবোর্ড হিটসিকার্স চার্টে একমাত্র হিসেবে প্রবেশ করেছিল। দলটি নিউ ইয়র্ক সিটির ট্রাম্পসে বিক্রয়কৃত কনসার্টটি শেষ করে বছরের শেষ অবধি ভ্রমণ করেছিল। তাদের গানের জনপ্রিয়তার কারণে সায়ারসহ বড় বড় আধিকারিকরা ব্যান্ডটিকে সম্ভাব্য হিট হিসাবে দেখতে শুরু করেছিল।
১৯৯৩ সালে, রেড হট অর্গানাইজেশন কর্তৃক প্রযোজিত এইডস-বেনিফিট অ্যালবাম No Alternative এ ক্রিডেন্স ক্লিয়ারওয়াটার রিভাইভালের ট্র্যাক "এফজি" তে ব্যান্ডটি অবদান রেখেছিল।
ভাঙ্গন
Anodyne এর রেকর্ডিংয়ের ঠিক আগে স্টিরেট, কোমার এবং জনস্টনের সংযোজনের সাথে সাথে ফারার এবং টুইডিয়ের সম্পর্ক আরও খারাপ হয়ে ওঠে, যা কনসার্টের পরে তাদের ভিতরে মৌখিক বিচ্ছেদ ঘটায়। একটি অ্যাকাউন্টে, টোডি স্মরণ করিয়ে দিয়েছিল:"এই সময়ে, আমি মঞ্চে মাইক্রোফোনে কিছু বলব এবং তার পরে আমাকে [ফারার] একপাশে টেনে নিয়ে বলবে, 'আপনি কি আর কখনও মাইক্রোফোনে আলাপ আলোচনা করবেন না?' তিনি আমার অযৌক্তিকতা, প্রচণ্ড অহংকারের প্রমাণ হিসাবে আমার মাইক্রোফোনে কথা বলার ভুল ধারণা পোষণ করেন, আমার মনে হয় যে আমার আর এত ভয় পাওয়ার দরকার নেই।"টুইডির মনে হয়েছিল যে নতুন সদস্যরা তাকে ব্যান্ডে অবদান রাখার জন্য একটি নতুন সুযোগ দিয়েছে, তবে ফারার টুইডির নতুন উদ্বিগ্ন মনোভাবের জন্য খারাপ বোধ করেছিলেন। বছরখানেক পরে, ফারার দাবি করতে পারতেন যে ফারারের বান্ধবী চুল টানানো দেখে তিনি ব্যান্ডটি ছেড়েছিলেন, এমন একটি কাজ যা তিনি বিশ্বাস করেছিলেন যে এটি প্রস্তাব ছিল। ১৯৯৪ সালের জানুয়ারিতে ফারার তাকে ব্যান্ড ছাড়ার সিদ্ধান্ত সম্পর্কে অবহিত করার জন্য ম্যানেজার টনি মার্গেরিটাকে ফোন করেছিলেন। ফারার মার্গেরিটাকে বলেছিলেন যে তিনি আর মজা পাচ্ছেন না, এবং টুইডির সাথে আর কাজ করতে চান না। ভাঙ্গনের খুব শীঘ্রই, ফারার তার প্রস্থানটি ব্যাখ্যা করেছিলেন: "দেখে মনে হয়েছিল এটি এমন একটি পর্যায়ে পৌঁছেছে যেখানে জেফ এবং আমি সত্যিই সামঞ্জস্যপূর্ণ ছিলাম না। এটি প্রথম রেকর্ডের পরে সম্ভবত একটি প্রতীকী গীতিকারের সম্পর্ক হয়ে গেছে।"
মার্গারিটার কাছ থেকে সংবাদটি দ্বিতীয়বার শুনে শুনে টুইডি রেগে গেলেন, যেহেতু ফারার তাকে ব্যক্তিগতভাবে না বলার সিদ্ধান্ত নিয়েছিলেন। পরের দিন, দুই গায়ক মৌখিক লড়াইয়ে জড়িয়ে পড়ে। মার্গারিটার পক্ষে ব্যান্ডটি চালিয়ে যাওয়ার জন্য প্রচুর পরিমাণে অর্থ ব্যয় করেছিলেন ফারার। তাই উত্তর আমেরিকায় আঙ্কল টুপেলোর সাথে চূড়ান্ত সফরে রাজি হয়েছিলেন ফারার। টুইডি যে কোনও গানে সুর বাজানোর জন্য ফারারের অস্বীকৃতির কারণে তারা আবার দু'সপ্তাহেই একটি ঝগড়ার মুখোমুখি হন। সফরকালে Late Night with Conan O'Brien এ ব্যান্ডটি প্রদর্শিত হয়েছিল এবং তখনি জাতীয় টেলিভিশনে ব্যান্ডটি প্রথম প্রদর্শিত হয়েছিল। সায়ারকে অনুরোধ করা হয়েছিল যেন ব্যান্ড শোতে "The Long Cut" পরিবেশন করেন, যে গানটি টুইডি লিখেছিলেন এবং গেয়েছিলেন যা ফারারকে আরও বিরক্ত করেছিল।
আঙ্কল টুপেলোর শেষ সংগীতানুষ্ঠান, কলম্বিয়ার দ্য ব্লু নোটে দুটি শো। মিসৌরির সেন্ট লুইসের মিসিসিপি নাইটসে দুটি অনুষ্ঠান অনুষ্ঠিত হয়েছিল যা ২৮ শে এপ্রিল থেকে ১ মে ১৯৯৪ পর্যন্ত হয়েছিল। একটি বিশেষ "last leg" এর পোস্টার তৈরি হয়েছিল যা রিভারফ্রন্ট টাইমসের একটি পাঠকের জরিপের ভিত্তিতে ব্যান্ডটিকে "সেন্ট লুইসের চতুর্থ সেরা দেশীয় ব্যান্ড" হিসাবে স্বীকৃতি দিয়েছিল। শেষ রাতে, টুইডি ও ফারার কনসার্ট চলাকালীন প্রত্যেকে নয়টি গান পরিবেশন করে এবং মাইক হাইডর্ন এনকোরের সময় ড্রামার হিসাবে ছিলেন।
ভাঙ্গনের পর
আঙ্কল টুপেলোর চূড়ান্ত সফরের পরে, টুইডি তার ব্যান্ডমেটকে তাকে একটি নতুন দলে যোগদানের জন্য উৎসাহিত করেছিলেন, যখন ফারার তার নিজের একটি ব্যান্ডের জন্য সদস্যদের অনুসন্ধান করেছিলেন। টুইডি বাকি আঙ্কল টুপেলোর লাইনআপ ধরে রাখতে সক্ষম হন এবং উইলকো তৈরি করেন। উইলকো চূড়ান্তভাবে আঙ্কল টুপেলো কনসার্টের কয়েক দিন পরে মহড়া শুরু করেছিল এবং ১৯৯৪ সালের আগস্টের মধ্যে তারা তাদের প্রথম অ্যালবাম, A.M. রেকর্ড করে। ফারার জিম বোকুইস্টকে তার নতুন ব্যান্ড, সন ভোল্টে যোগ দিতে বলেছিল; বোকুইস্ট ছিলেন একাধিক-যন্ত্রবিদ যিনি আঙ্কল টুপেলোর শেষ সফরে উদ্বোধনী পরিবেশক হিসাবে জো হেনরির সাথে পরিবেশনা করেছিলেন। বোকুইস্ট তার ভাই ডেভকেও নিয়োগ দিয়েছিলেন, এবং ফারার মাইক হাইড্রনকে বেলভিল ছেড়ে দলে যোগ দেওয়ার জন্য রাজি করিয়েছিলেন। ফারারের নতুন চার জনের ব্যান্ডটি ১৯৯৪ সালের নভেম্বরে তাদের প্রথম অ্যালবাম Trace এর রেকর্ডিং শুরু করেছিল।
উইলকো রিপ্রাইজ রেকর্ডস এ স্বাক্ষর করেছিলো এবং সন ভোল্ট ওয়ার্নার ব্রোস রেকর্ডসের সাথে স্বাক্ষর করেছিলো। সোন ভোল্টের প্রাথমিক কলেজ রক হিট ছিল "Drown" Trace অ্যালবাম থেকে, তবে উইলকো এই বছরগুলিতে আরও বাণিজ্যিকভাবে তাদের ক্যারিয়ার বজায় রেখেছিল। পুনর্মিলনের সম্ভাবনা সম্পর্কে, মাইক হাইডর্ন, পপম্যাটার্স সাক্ষাৎকারে জানিয়েছিলেন যে "নিশ্চিতভাবেই কিছুই হয় না", তবে আমাকে বলতে হবে, 'এমন কিছু হবে না'। ফারার বলেছিলেন যে তিনি ব্যান্ডটি আবার একত্রিত করতে চান না, টুইডি বলেছিলেন যে তিনি বিশ্বাস করেন যে পুনর্মিলনে গানগুলি উৎপাদনশীল হবে না।
ফারার ও টুইডি রকভিল রেকর্ডস এবং ডাচ ইস্ট ইন্ডিয়া ট্রেডিংয়ের প্রধান নির্বাহী ব্যারি টেনেনবাউমের বিরুদ্ধে ২০০০ সালে মামলা করেছিলেন যেন তাদের বাকী সম্মানী ফিরিয়ে দেওয়া হয়, টেনেনবাউমের কাছ থেকে ক্ষতিপূরণ এবং আঙ্কল টুপেলোর প্রথম তিনটি অ্যালবামের যৌথ অধিকার এখানে জিতেছিল। অধিকার সুরক্ষিত করার পরে, ব্যান্ডটি 89/93: An Anthology শিরোনামে একটি সংকলন প্রকাশ করে। ২০০৩ সালে, আঙ্কল টুপেলো তাদের প্রথম তিনটি অ্যালবাম পুনরায় ইস্যু করেছিলেন, যা মামলার আগে ২০০,০০০ কপি অনুলিপি বিক্রি করেছিল।
প্রভাব
দ্য রাইমোনস এবং দ্য সেক্স পিস্তলসের মতো পাঙ্ক ব্যান্ড যেমনঃ প্রিমিটিভস, টুইডি এবং ফারারার অত্যন্ত প্রভাবিত করেছিল। তবে তারা দেশীয় সংগীত শুনতে শুরু করেছিল কারণ বেলেভিল এবং সেন্ট লুইয়ে সংগীত দৃশ্যে পাঙ্ক রকটি ভালভাবে কেউ গ্রহণ করেনি। মূলত তাদের বাবা-মায়ের দ্বারা তাদের পরিচয় করিয়ে দেওয়ার আগে অবধি তারা এটি শুনত না। ফারার সাধারণত মধ্য আমেরিকা সম্পর্কে গান লিখেছিলেন, যখন টুইডি সম্পর্কের মতো আরও মূলধারার বিষয়ে লিখেছিলেন। ফারার কার্ট ভনেগুট এবং জ্যাক কেরোয়াকের মতো লেখকদের দ্বারা প্রভাবিত ছিলেন। যা তিনি তার মায়ের বইয়ের দোকানে কাজ করার সময় পড়েছিলেন। আঙ্কল টুপেলোর প্রধান সংগীতশিল্পী হিসাবে, ফারারের গানের পরিবেশনা চলাকালে ব্যান্ডের বাদ্যযন্ত্র বেশিরভাগই টুইডি এবং হাইডর্ন দ্বারা পরিচালিত হয়েছিল (সংগীতটির মিনিটম্যান-প্রভাবিত স্টার্ট-স্টপ বিন্যাসে দেখা গেছে)। জেফ টুইডি St. Louis Post-Dispatch এর সাথে একটি সাক্ষাৎকারে বলেছিলেন: "কী করতে হবে তার ওপরে আমাদের সম্ভবত বেশি প্রভাব রয়েছে। আমাদের দুটি প্রধান শৈলীর প্রভাব রয়েছে। উদাহরণস্বরূপ, আমরা ব্ল্যাক ফ্ল্যাগ, বব ডিলান এবং ডাইনোসর জুনিয়রকে ততটাই পছন্দ করি যতটা হ্যাঙ্ক উইলিয়ামসকে পছন্দ করি ... আমাদের কাছে, হার্ড-কোর পাঙ্কও লোকসংগীত। আমরা উভয়ের মধ্যে একটি ঘনিষ্ঠ সমান্তরাল সম্পর্ক তৈরী করি। সুযোগ পেলে আমরা দুজনকেই একই সেটে খেলব। সংগীতের বিষয়ে আমাদের কোনও পক্ষপাত নেই।"বিশেষ করে টুইডি মিনিটম্যানদের দ্বারা অনুপ্রাণিত হয়েছিলেন এবং ডি বুন এর ভ্যান দুর্ঘটনায় মারা যাওয়ার পরে এই সম্পর্কে একটি গান লিখেছিলেন। ব্যান্ডটি মূলত Creedence Clearwater Revival, The Carter Family, Lead Belly, Gram Parsons, The Soft Boys, The Louvin Brothers, Texas Tornados, and The Stooges এর গাওয়া সংগীতগুলো প্রকাশ করেছে। March 16–20, 1992 প্রকাশিত হওয়ার ফলে যখন বিকল্প সংগীত ভেঙে যাচ্ছিল তখন নীল ইয়ংয়ের ব্যবসায়িকভাবে সফল Harvest এর পরে On the Beach এবং Tonight's the Night এর মতো চ্যালেঞ্জিং অ্যালবাম প্রকাশের সিদ্ধান্তের দ্বারা অনুপ্রেরণা হয়েছিল। সমালোচক মাইকেল করকোরান ব্যান্ডের সংগীত শৈলীর সাথে "Bob Mould fronting Soul Asylum on a speeded-up version of a Gram Parsons song." এর তুলনা করেন।
উত্তরাধিকার
আঙ্কল টুপেলো বিকল্প দেশী ধারার অন্যতম প্রতিষ্ঠাতা, বিকল্প রক এবং ঐতিহ্যবাহী দেশীয় সংগীতের মিশ্রণ হিসাবে কৃতিত্ব পায়। ধারাটি শেষ পর্যন্ত গ্রাম পার্সোনস এবং লাইল লাভট এর মতো একক শিল্পীদের সাথে যুক্ত হওয়ার পরে, আঙ্কল টুপেলোকে প্রথম বিকল্প দেশীয় ব্যান্ড হিসাবে বিবেচনা করা হয়। এমনকি বিবিসির মতো কিছু মিডিয়া আউটলেট ব্যান্ডটিকে এই মাত্রার একমাত্র স্রষ্টা বলে তাদের মতামত দিয়েছে।  তবে, টুইডি এবং হাইডর্ন এই দাবির বিরোধ করে, এবং ফারার বলে যে বিকল্প দেশ এবং রূটস রক হিসাবে অন্যান্য ঘরানার মধ্যে কোনও পার্থক্য নেই।  হেইডর্ন একটি দেশীয় স্ট্যান্ডার্ড টাইম সাক্ষাৎকারে মন্তব্য করেছিলেন: "আঙ্কল টুপেলোর উল্লেখ শুনে অবাক হওয়ার কারণ হল আমরা যা করছিলাম তা সংগীতের ইতিহাসের এত দীর্ঘ অবদান ছিল। লোকে আমাদের সাথে বলা শুরু করে যে আমরা কিছু শুরু করেছিলাম কারণ আমরা কেবল ধারাটি তুলেছিলাম, উডি গুথরি থেকে শুরু করে এবং ৬০ এর দশকের শুরুর দিকে এবং ফ্লাইং বুড়িতো ব্রাদার্স যা আমাদের দ্বারা প্রভাবিত হয়েছিল। আমরা এই ধারাটি শুরু করি নি। আমরা মোটামুটি ভাল সংগীতের দীর্ঘ ধারায় অবদান রেখেছি। সেই সময় আমরা গানের জন্য যা সঠিক ছিল তা করেছিলাম।"ব্যান্ডের প্রথম তিনটি অ্যালবাম রিচমন্ড ফন্টেইন এবং হুইস্কিটাউনের মতো সমসাময়িক রূটস রক শিল্পীদের প্রভাবিত করেছিল।  আন্তরিকতার জন্য পরিচিত এক ধরনের সংগীত বাজানোর জন্য আঙ্কল টুপেলোর ব্যবহারকৃত বিকৃত গিটারের ব্যবহার ১৯৯০ এর আধুনিক শৈলীতে দীর্ঘস্থায়ী প্রভাব ফেলেছিল। জেসন অ্যানকি অ্যালমিউজিতে লিখেছেন যে: "১৯৯০ এর প্রথম No Depression বের হওয়ার সময় বেলেভিল, আইএল, ত্রয়ী আঙ্কল টুপেলো প্রকাশের সাথে সাথে তাদের নিজের ক্যারিয়ারের গঠন শুরু হয়েছিল। পাঙ্কের ক্রোধের সাথে দেশীয় সংগীতের সরলতা নিয়ে তারা একটি বিপ্লব শুরু করেছিলেন। যা আমেরিকান ভূগর্ভস্থ জুড়ে বিপরীতমুখী।"তাদের 1990 এর অ্যালবাম No Depression একটি প্রভাবশালী বিকল্প দেশীয় পর্যায়ক্রমিক নাম প্রকাশ করেছে।  অ্যালবামের প্রভাব এবং সাময়িকীগুলির কারণে, "No Depression" শব্দটি বিকল্প দেশীয়; বিশেষত পাঙ্ক রকের প্রভাবশালী ব্যান্ডগুলির জন্য একটি শব্দ হিসাবে পরিণত হয়েছে। বিকল্প দেশীয় আন্দোলন ভবিষ্যতের ঐতিহ্যবাহী রবি ফুল্কস এবং শেলবি লিনের মতো এদের সাফল্যের ক্ষেত্রে গুরুত্বপূর্ণ ভূমিকা পালন করেছিল।
সদস্য
টাইমলাইন
অবদান
আঙ্কল টুপেলোর এক ঘণ্টার বিশেষ রেডিও রেকর্ডও করেছিলেন যা ২০০৩ সালে লিগ্যাসি রেকর্ডস দ্বারা প্রকাশিত হয়েছিল। লিগ্যাসি ব্যান্ডটির স্টুডিও অ্যালবামগুলির পুনঃ ইস্যু প্রচারের উপায় হিসাবে অ-বাণিজ্যিক রেডিও স্টেশনে The Long Cut: A One Hour Radio Special শিরোনামে কেবল সিডি বিতরণ করেছিল। এটি লরেন ফ্রে হোস্ট করেছিলেন এবং এতে ফারার, টুইডি এবং হাইডর্নের সাক্ষাৎকার রয়েছে।
লিলি টমলিন
ম্যারি জিন "লিলি" টমলিন (জন্ম ১ সেপ্টেম্বর ১৯৩৯) হলেন একজন মার্কিন অভিনেত্রী, কৌতুকাভিনেত্রী, লেখিকা, গায়িকা ও প্রযোজক। তিনি স্ট্যান্ড-আপ কৌতুকাভিনয়শিল্পী হিসেবে তার কর্মজীবন শুরু করেন এবং ১৯৬০-এর দশকে অফ-ব্রডওয়ে মঞ্চে অভিনয় করেন। তার প্রথম আলোচিত সাফল্য ছিল ১৯৬৯ থেকে ১৯৭৩ পর্যন্ত বিচিত্রানুষ্ঠান রোওয়ান ও মার্টিনের লাফ-ইন-এ কুশীলব হিসেবে কাজ। তিনি নেটফ্লিক্সের ধারাবাহিক গ্রেস অ্যান্ড ফ্র্যাংকি-এ ফ্র্যাংকি বার্গস্টেইন চরিত্রে অভিনয় করেন। এই ধারাবাহিকে তার কাজের জন্য তিনি ২০১৫, ২০১৬, ২০১৭ ও ২০১৮ সালে টানা চারবার হাস্যরসাত্মক ধারাবাহিকে সেরা অভিনেত্রী বিভাগে প্রাইমটাইম এমি পুরস্কারের মনোনয়ন লাভ করেন।
১৯৭৪ সালে রবার্ট আল্টম্যানের ন্যাশভিল চলচ্চিত্র দিয়ে তার হলিউডে অভিষেক হয়। এই চলচ্চিত্রে লিনিয়া রিজ চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন এবং একাধিক পুরস্কার জয়লাভ করেন। ১৯৭৭ সালে তিনি দ্য লেট শো ছবিতে মার্গো স্পার্লিং চরিত্রে অভিনয় করে বার্লিন আন্তর্জাতিক চলচ্চিত্র উৎসব হতে শ্রেষ্ঠ অভিনেত্রীর পুরস্কার লাভ করেন এবং সেরা অভিনেত্রী বিভাগে গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন।
প্রারম্ভিক জীবন
টমলিন ১৯৩৯ সালের ১লা সেপ্টেম্বর মিশিগানের ডেট্রয়েটে জন্মগ্রহণ করেন। তার পিতা গাই টমলিন (৩ মার্চ ১৯১৩ - ২৪ অক্টোবর ১৯৭০) ছিলেন একজন ফ্যাক্টরি শ্রমিক। তার মাতা লিলি মে (প্রদত্ত নাম: ফোর্ড, ১৪ জানুয়ারি ১৯১৪ - ১২ জুলাই ২০০৫) ছিলেন একজন গৃহিণী ও সেবিকার সহকারী। তার একমাত্র ভাই রিচার্ড টমলিন। টমলিনের পিতামাতা সাউদার্ন ব্যাপ্টিস্ট ছিলেন, তারা মহামন্দার সময়ে কেন্টাকির পাডুকাহ থেকে ডেট্রয়েটে চলে যান। তিনি ১৯৫৭ সালে চেস টেকনিক্যাল হাই স্কুল থেকে পাস করেন। টমলিন ওয়েন স্টেট বিশ্ববিদ্যালয়ে ভর্তি হন এবং জীববিজ্ঞান বিষয়ে পড়াশোনা করেন। তিনি একটি মঞ্চনাটকের জন্য অডিশন দেন এবং তিনি মঞ্চে কর্মজীবনে আগ্রহী হয়ে তার পড়াশোনার বিষয় পরিবর্তন করেন। কলেজের পরে তিনি ডেট্রয়েট ও পরে নিউ ইয়র্ক সিটিতে নাইটক্লাবে স্ট্যান্ড-আপ কৌতুকাভিনয় শুরু করেন।
জো হার্ডস্টাফ (ক্রিকেটার, জন্ম ১৯১১)
যোসেফ হার্ডস্টাফ জুনিয়র (Joe Hardstaff Jr; জন্ম: ৩ জুলাই, ১৯১১ - মৃত্যু: ১ জানুয়ারি, ১৯৯০) নটিংহ্যামশায়ারের নানকারগেট এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৪৮ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতি মিডিয়াম বোলিংয়ে পারদর্শী ছিলেন জো হার্ডস্টাফ।
প্রারম্ভিক জীবন
হার্ডস্টাফের পিতা জো হার্ডস্টাফ সিনিয়রও নটিংহ্যামশায়ার ও ইংল্যান্ডের পক্ষে ক্রিকেট খেলায় অংশ নিয়েছিলেন। একই নামের জো নামীয় সন্তান প্রথম-শ্রেণীর ক্রিকেটে অংশ নিয়েছেন। নানকারগেটে জন্মগ্রহণকারী জো হার্ডস্টাফ ১৯৩০-এর দশকে সর্বপেক্ষা নন্দিত মাঝারিসারির ব্যাটসম্যানের মর্যাদা পেয়েছিলেন। ঐ দশকে ইংরেজ ব্যাটসম্যানদের সমৃদ্ধ সময় লক্ষ্য করা গিয়েছিল।
উনিশ বছর বয়সে নটিংহ্যামশায়ারের পক্ষে প্রথমবারের মতো খেলতে নামেন। ১৯৩৪ সালে ১৮১৭ রান তুলেন।
টেস্ট ক্রিকেট
ঘরোয়া ক্রিকেটে অপূর্ব ব্যাটিংশৈলী প্রদর্শনের স্বীকৃতিস্বরূপ টেস্ট দলে অন্তর্ভূক্তি ঘটে তার। এরফলে পরের বছর বব ওয়াটের নেতৃত্বাধীন ইংরেজ দলের সদস্যরূপে সফরকারী দক্ষিণ আফ্রিকার বিপক্ষে খেলার জন্য মনোনীত হন। ১৩ জুলাই, ১৯৩৫ তারিখে টেস্ট অভিষেক ঘটে জো হার্ডস্টাফের। ১৯৩৫ থেকে ১৯৪৮ সাল পর্যন্ত জো হার্ডস্টাফের আন্তর্জাতিক ক্রিকেটে পদচারণা ছিল। এ সময়ে তিনি তেইশটি টেস্টে অংশগ্রহণের সুযোগ পেয়েছিলেন।
১৯৩৫-৩৬ মৌসুমে এরল হোমসের নেতৃত্বাধীন দলের সদস্যরূপে অস্ট্রেলিয়া সফরে যান ও সফলতার পরিচয় দেন। প্রস্তুতিমূলক খেলাগুলোয় সহস্রাধিক রান তুলেন। কিন্তু, ১৯৩৬-৩৭ মৌসুমে টেস্ট সফরে তেমন ভালো খেলেননি। স্বাভাবিক স্ট্রোক প্লের পরিবর্তে রক্ষণাত্মক ভঙ্গীমায় খেলাই এর জন্য দায়ী ছিল। ১৯৩৭ সালে ঘরোয়া ক্রিকেট চমৎকারভাবে অতিবাহিত করেন। তিনটি দ্বি-শতকসহ আড়াইহাজারের অধিক রান তুলেন। মৌসুমের শুরুতে দ্রুততম সেঞ্চুরি করার প্রেক্ষিতে ওয়াল্টার লরেন্স ট্রফি লাভ করেন তিনি। এক ঘণ্টারও কম সময় ১১৭ রানের অপরাজিত ইনিংস খেলেন। পর্বতসম রানের লক্ষ্যমাত্রায় কেন্টকে পরাজিত করে তার দল। ঘরোয়া ক্রিকেটে অসামান্য ক্রীড়াশৈলী প্রদর্শনের ফলে ১৯৩৮ সালে উইজডেন কর্তৃক অন্যতম বর্ষসেরা ক্রিকেটারের মর্যাদা পান জো হার্ডস্টাফ।
টেস্ট খেলায়ও তার এ রান সংগ্রহের ধারা অব্যাহত থাকে। নিউজিল্যান্ডের বিপক্ষে ৭০ গড়ে ৩৫০ রান তুলেন। তবে, ১৯৩৮ সালে প্রথম দুই টেস্টে তাকে একাদশের বাইরে রাখা হয়। ওভালে লেন হাটনের গড়া বিশ্বরেকর্ডের সাথে তিনি করেন ১৬৯ রান। বিস্ময়করভাবে ১৯৩৮-৩৯ মৌসুমে দক্ষিণ আফ্রিকা সফরে তাকে নেয়া হয়নি। কিন্তু, দ্বিতীয় বিশ্বযুদ্ধ শুরু হবার পূর্বে ওয়েস্ট ইন্ডিজের বিপক্ষে সর্বশেষ টেস্ট সিরিজে অংশ নিয়েছিলেন।
যুদ্ধের ফলে অন্যান্যদের ন্যায় তাকেও বেশ মাশুল গুণতে হয়েছিল। ক্রিকেটের প্রচলন শুরু হলে ১৯৪৬ সালে ভারতের বিপক্ষে অপরাজিত দ্বিশতকের ইনিংস খেলেন। ১৯৪৬-৪৭ মৌসুমে এমসিসি দলের সদস্যরূপে অস্ট্রেলিয়া সফরে যান। কিন্তু, আঘাতের কারণে একটিমাত্র টেস্ট খেলেন ও প্রথম ইনিংসে ৬৭ রান তুলেছিলেন।
ব্যক্তিত্বের সংঘাত
১৯৪৭-৪৮ মৌসুমে গাবি অ্যালেনের নেতৃত্বাধীন ইংরেজ দলের সদস্য হিসেবে ওয়েস্ট ইন্ডিজ গমন করেন। কিন্তু, ব্যক্তিত্বের সংঘাতে কেউ চোখে চোখ রাখতেন না। দেশে ফিরে আসার পর অ্যালেন তাকে আর কোন টেস্ট না খেলার ঘোষণা দেন। এর জবাবে হার্ডস্টাফ ১০০-১ বাজী ধরেন ও পাঁচ পাউন্ডের অর্থের পিছনে তা লিখে রাখেন। হার্ডস্টাফকে ঐ গ্রীষ্মে অস্ট্রেলিয়ার বিপক্ষে অ্যাশেজ সিরিজের প্রথম টেস্টে খেলানো হয়নি। ৫০০ পাউন্ডের একটি চেক গ্রহণ করে পরবর্তীতে অ্যালেনের কাছে ডাকযোগে ফিরিয়ে দেন। এরপর আর তাকে ইংল্যান্ডের পক্ষে খেলতে দেখা যায়নি।